Gunnar Weman

Nils Gunnar Ludvig Weman, (s. 25. helmikuuta 1932 Uppsala, Ruotsi ) on ruotsalainen teologi. Hän oli  Luulajan hiippakunnan piispa ja Ruotsin kirkon arkkipiispa.

Elämänvaiheet ja työ 
Wemanin isä oli Upsalan tuomiokirkon urkuri Henry Weman. Hänet vihittiin papiksi 1958 ja toimi pappina mm Sigtunassa, Skogissa (Hälsningland) ja Upsalassa. Vuodesta 1964 hän oli Sigtunan seurakunnan kirkkoherra ja vuosina 1985-86 Ruotsin kirkon jumalanpalveluselämän ja evankelioimistoimikunnan (Svenska kyrkans nämnd för gudstjänstliv och evangelisation) johtaja. Vuonna 1986 hänet valittiin Luulajan hiippakunnan piispaksi ja 1993 Ruotsin kirkon arkkipiispaksi Bertil Werkströmin jälkeen. Hän jäi eläkkeelle 1997 ja hänen seuraajakseen valittiin K. G. Hammar.

Weman on kehittänyt Ruotsin kirkon jumalanpalveluselämää. Hänen arkkipiispana ollessaan vietettiin Upsalassa 1993 vuonna 1593 pidetyn Upsalan kokouksen 400-vuotisjuhlaa. Upsalan kokouksessa päätettiin, että Ruotsi oli luterilainen maa. Vuoden 1993 juhla oli ekumeeninen juhla, jossa katolista kirkkoa edusti paavillisen kristittyjen yhteyden neuvoston johtaja kardinaali Edward Cassidy ja ortodoksista kirkkoa Konstantinopolin ekumeeninen patriarkka Bartolomeus.

Weman väitteli vuonna 2006 teologian tohtoriksi. Hänen väitöskirjansa aineena oli kirkkorakennuksen uudistaminen muuttuneiden liturgisten vaatimusten mukaan, ja hän käsitteli erityisesti Sigtunan Mariankirkkoa.

Teokset (valikoima) 
 Nutida gudstjänst och medeltida kyrkorum : förhållandet mellan det sena 1900-talets liturgireform och det medeltida gudstjänstrummet i Svenska kyrkan (tohtorinväitöskirja) 2006 
 Jerk Alton: Nutida kyrkorumsarkitekt, yhdessä Jerk Altinin ja Tord Harlinin kanssa 2009
 Kyrka i olika meningar : kortklippta texter med ecklesiologiska kommentarer, yhdessä Sven-Erik Broddin kanssa, Artos & Norma 2012 ISBN 978-91-7580-615-0
 Liturgi i Svenska kyrkan : i ord och bild från då och nu, yhdessä Sven-Erik Broddin kanssa, Artos 2020 ISBN 978-91-7777-101-2

Lähteet 

Elävät henkilöt
Luulajan hiippakunta
Ruotsin kirkon piispat ja arkkipiispat
Ruotsin luterilaiset arkkipiispat
Vuonna 1932 syntyneet